લંડન : પાકિસ્તાની ઓલરાઉન્ડર શાહિદ આફ્રીદીએ કહ્યું કે રવિવારે ચેમ્પિયન ટ્રોફીમાં ભારત વિરુદ્ધ યોજાનાર રસપ્રદ મેચમાં વિરાટ કોહલીની આગેવાનીવાળી ટીમ પાકિસ્તાનની તુલનાએ સારી છે. આફ્રીદીએ આઇસીસી માટે લખેલી પોતાની કોલમમાં કહ્યું કે, જનુની પાકિસ્તાની સમર્થક તરીકે હું ઇચ્છીશ કે મારી ટીમ કોઇ પણ ટીમની સામે ન હારે, ખાસ કરીને ભારતની સામે તો નહી જ. તેમણે કહ્યું કે જો કે હાલની પરિસ્થિતી અને ભારતીય ટીમ પર નજર કરીએ તો તે વધારે મજબુત છે.